Document ID: /fineweb-2-swissfilter-quality_10-filterrobots/filtered/02818.jsonl.gz/57

Poezija
šimićani Bog vas čuvo
- Detalji
- Kreirano 31 Prosinac 2016
- Napisao/la Velimir Smiljčić
- Hitovi: 73
Tamo gdje ste svili dom
Vi sanjate stari kraj
I sada ste svoj na svom,
Al sjećanja traju znaj.
Čuvao vas dragi Bog
Šimićani svih uzrasta
Sjetite se doma svog
Kruše, šljive, starog hrasta.
Sjetite se vi Pranjića
Poštar kak je dolazio
Srednjeg sela i Jurkića
i krsmeta dok je bio.
Pa tarane, zečjeg mesa
čijaš perije za perinu
Dobrog zdravlja, nigdje stresa
mljeli brašno svi u mlinu.
Ah ti dani davno prošli
Sad živimo mi po svuda
Ponekad bi rado pošli
Starom kraju, nego kuda.
ŠIMIĆANI BRAVO, BRAVO!
- Detalji
- Kreirano 06 Listopad 2014
- Napisao/la Velimir Smiljčić
- Hitovi: 330
Šimićani bravo, bravo! Čujem da vam dobro ide.
Ko bi reko, ko bi znao, potomci se vas ne stide.
Zavrijediste u tuđini status dobra gospodara,
Nije kao u Lubini al se ima više para.
Nije kao na Lisini što se sjetom mi sjećamo,
Al je standard na visini nek ostane tako samo.
Nije kao kod Užara, Krndijinih proplanaka,
Novi život sad se stvara, nema više opanaka.
Nema više onih prela ni vršidbe, perušanja,
Zarasla su stara vrela, osta pustoš od imanja.
Sijedu bradu sad gladimo a rubaca nema više,
Ni Bukovcu ne vidimo, sjećanja je ponajviše.
Šimićani gdije ste sada?
- Detalji
- Kreirano 31 Prosinac 2013
- Napisao/la Velimir Smiljčić
- Hitovi: 629
Gdije ste da ste, živi bili, jeli, pili, ajd u zdravlje
Dobri ljudi, dragi, mili, sa vama je život slavlje.
Šimićani dragi naši, nemojte se izgubiti
Više rada, manje flaši, pa će svima bolje biti.
Šimićani jel čuvate naše stare običaje
Vareniku jel kuhate, jel na lancu ćuko laje?
Koljete li ranjenika, jel pečenica ispečena?
Pijel´s kava iz ibrika, muzel´ kravu tvoja žena?
Odete li ikad tamo, starom kraju u pohode?
Zaboravu da nedamo, stare staze, bistre vode.
Šimićani svako dobro, puno sreće, l`jepa zdravlja
Ajd u zdravlje rođo, pobro, nek su tebi dani slavlja.
Šimićani kako to
- Detalji
- Kreirano 26 Siječanj 2014
- Napisao/la Velimir Smiljčić
- Hitovi: 520
Šimićani kako to
Svud vas ima, to istina
Vi živite kako ko
Karakter vam kao stina.
Neko pjeva, neko zjeva
Neko štedi, neko sjedi
Neko gleda munja sijeva
Kiša pada pa se ledi.
Šimićani kakav glas
O vama se sad pronosi
Kažu dobar, dok je nas
Volja, snaga, svem prkosi.
Baš je dobro da ste tu
Sjećajte se starog kraja
I u dobru i u zlu
Uz šalicu toplog čaja.
Šimićani jel moguće
- Detalji
- Kreirano 03 Ožujak 2013
- Napisao/la Velimir Smiljčić
- Hitovi: 964
Kako čujem svud vas ima preživjeste sve oluje
Bilo ljeto ili zima stari kraj se stalno snuje.
Nedajte se u nevolje običaja sjetite se
Bogu fala, bit će bolje kruha, mesa, pune kese.
I ljubavi u srcima za ognjišta izgubljena
Obiđite, još vas ima ne dvoumi baš ni trena.
Naše rijeke ostavljene gdje smo nekad vunu prali
Bile čeke postavljene i konoplju namakali.
Sve je bilo, to istina još se sjećam ćuke žuće
sve ostade u mislima Šimićani jel moguće.